Notum iri volumus omnibus præsentibus, et futuris, quod hac spe animatus Hugo, qui pro salvamento Crilliacensis villæ salvator dicebatur, pro anima sua, et filii sui Widonis dudum interfecti, dedit sancto Petro VII mansos apud Pitiangias villam, et servum nomine Halinardum conductorem suum, ancillamque, nomine Addetam, cum filio vocabulo Giraldo, et sorore ipsius. Signum Hugonis, Formaldi, Halinardi, Oddonis filii ipsius Hugonis.